Σάμι Αλ Τζάμπερ

O **Σάμι Αμπντουλάχ Αλ Τζάμπερ** (αραβικά: سامي الجابر, γεννήθηκε 11 Δεκεμβρίου 1972) είναι Σαουδάραβας πρώην ποδοσφαιριστής, ο οποίος αγωνιζόταν ως επιθετικός. Πέρασε το μεγαλύτερο μέρος της σταδιοδρομίας του από το 1988 έως το 2008 με την Αλ Χιλάλ.

Είναι ο δεύτερος κορυφαίος σκόρερ της χώρας του με 46 γκολ σε 157 διεθνείς συμμετοχές από το 1992 έως το 2006. Εμφανίστηκε σε τέσσερις συνεχόμενες διοργανώσεις του Παγκοσμίου Κυπέλλου της FIFA, από το 1994 έως το 2006, σκοράροντας σε τρεις από αυτές. Ήταν επίσης μέλος της Σαουδικής Αραβίας που κέρδισε το Ασιατικό Κύπελλο Εθνών το 1996. Θεωρείται ευρέως ως ένας από τους σπουδαιότερους παίκτες της Σαουδικής Αραβίας όλων των εποχών και σύμφωνα με ορισμένους και της Ασίας.

## Καριέρα σε συλλόγους

### Αλ Χιλάλ
Ο Αλ Τζάμπερ αναφέρεται συχνά ως ο πιο διάσημος παίκτης της Αλ Χιλάλ, αφού πέρασε σχεδόν 20 χρόνια με τον σύλλογο. Έγινε μέλος του συλλόγου σε ηλικία 15 ετών και κατά τη διάρκεια δύο δεκαετιών ως επαγγελματίας παίκτης, την βοήθησε να κερδίσει 6 τίτλους πρωταθλήματος, 6 Κύπελλα του Πρίγκηπα και 2 τίτλους ΑΦΚ Τσάμπιονς Λιγκ, μεταξύ άλλων. Σε 448 επίσημους αγώνες σημείωσε 214 γκολ. Ήταν επίσης δύο φορές πρώτος σκόρερ του Πρωταθλήματος Σαουδικής Αραβίας (1989–90 και 1992–93).

Στις 21 Ιανουαρίου 2008, η Αλ Χιλάλ πραγματοποίησε ένα τιμητικό αγώνα για τον Αλ Τζάμπερ εναντίον της αγγλικής Μάντσεστερ Γιουνάιτεντ. Ο Αλ Τζάμπερ σκόραρε με ένα πέναλτι στη νίκη με 3-2 επί των φιλοξενούμενων, στον τελευταίο του αγώνα για την ομάδα.

## Εθνική ομάδα
Ο Αλ Τζάμπερ συμμετείχε σε τέσσερα Παγκόσμια Κύπελλα της FIFA, το 1994, το 1998, το 2002 και το 2006. Οι 163 συμμετοχές με την εθνική του αποτελούν την δεύτερη κορυφαία επίδοση μετά τις 178 συμμετοχές του Μοχάμεντ Αλ Ντεαγέα στην ιστορία της χώρας του.

Πραγματοποίησε το ντεμπούτο του με την Εθνική Σαουδικής Αραβίας στις 11 Σεπτεμβρίου 1992, στην ισοπαλία με 1-1 εναντίον της Συρίας στο Κύπελλο Αραβικών Εθνών. Έφτασε στον 19ο αγώνα του για να πετύχει το πρώτο του διεθνές γκολ, στη νίκη με 6-0 επί του Μακάο την 1η Μαΐου 1993, σε προκριματικό αγώνα του Παγκόσμιου Κυπέλλου 1994. Στη συνέχεια, η Σαουδική Αραβία προκρίθηκε για τους Τελικούς του Παγκοσμίου Κυπέλλου του 1994, την πρώτη της εμφάνιση στο Παγκόσμιο Κύπελλο. Ο Αλ Τζάμπερ αγωνίστηκε σε δύο αγώνες της φάσης των ομίλων στις ΗΠΑ, σημειώνοντας γκολ με πέναλτι στη νίκη με 2-1 εναντίον του Μαρόκου.

Ήταν μέλος της ομάδας που κέρδισε το Ασιατικό Κύπελλο του 1996, πριν συμμετάσχει στο δεύτερο του Παγκόσμιο Κύπελλο, του 1998. Έπαιξε και στους τρεις αγώνες της Σαουδικής Αραβίας στα γήπεδα της Γαλλίας, σκοράροντας το δεύτερο γκολ του στο Παγκόσμιο Κύπελλο, στην ισοπαλία με 2-2 εναντίον της Νότιας Αφρικής. Αυτό τον έκανε τον πρώτο Ασιάτη παίκτη που σκόραρε σε δύο συνεχόμενα Παγκόσμια Κύπελλα.

Αφού κέρδισε το ασημένιο μετάλλιο στο Ασιατικό Κύπελλο του 2000, συμμετείχε στο Παγκόσμιο Κύπελλο του 2002, αλλά έπαιξε μόνο σε έναν αγώνα, την βαριά ήττα με 0-8 από τη Γερμανία. Αποκλείστηκε από το υπόλοιπο της διοργάνωσης όταν «έσκασε» η σκωληκοειδής απόφυση του και έπρεπε να μεταφερθεί εσπευσμένα στο νοσοκομείο.

Μετά από αυτήν την απογοήτευση, αποφάσισε να αποσυρθεί από το διεθνές ποδόσφαιρο, αλλά μπήκε στον πειρασμό από τον προπονητή της Σαουδικής Αραβίας, Γκαμπριέλ Καλντερόν, στις αρχές του 2005 για την εκστρατεία της για το Παγκόσμιο Κύπελλο του 2006. Σκόραρε τρεις φορές σε τέσσερις προκριματικούς αγώνες για να βοηθήσει την ομάδα να φτάσει στα τελικά. Εμφανίστηκε και στους τρεις αγώνες της Σαουδικής Αραβίας στα γήπεδα της Γερμανίας και σκόραρε στον εναρκτήριο αγώνα εναντίον της Τυνησίας, όπου έδωσε το προβάδισμα με 2-1, αλλά ο αγώνας έληξε ισόπαλος με 2-2. Αφού δεν κατάφερε να προχωρήσει στη νοκ άουτ φάση, ο Αλ Τζάμπερ ανακοίνωσε την αποχώρηση του από την εθνική ομάδα.

## Προπονητής
Ο Αλ Τζάμπερ ορίστηκε ως βοηθός προπονητή της Αλ Χιλάλ το 2009, ένα χρόνο μετά την αποχώρησή του ως επαγγελματίας ποδοσφαιριστής. Δούλεψε με αξιοσημείωτους προπονητές, όπως ο Έρικ Γκέρετς, ο Γκαμπριέλ Καλντερόν και ο Τόμας Ντολ. Το 2012, έγινε βοηθός προπονητή της ΑΖ Οσέρ της Λιγκ 2.
Στις 27 Μαΐου 2013, ο Αλ Τζάμπερ προσλήφθηκε ως προπονητής της Αλ Χιλάλ, όπου αντικατέστησε τον Ζλάτκο Ντάλιτς. Έγινε ο πρώτος Σαουδάραβας προπονητής της Αλ Χιλάλ ύστερα από 14 χρόνια, μετά τον Χαλίλ Ιμπραχίμ Αλ Ζαγιάνι το 1999. Μετά την πρώτη του σεζόν στη νέα του σταδιοδρομία, κατέλαβε την 19η θέση στην Παγκόσμια Κατάταξη των Προπονητών Ποδοσφαίρου, όμως παρ΄ όλα αυτά η Αλ Χιλάλ αποφάσισε να τον αντικαταστήσει. Στις 19 Ιουλίου 2014, η Αλ Αραμπί ανακοίνωσε την πρόσληψή του ως τεχνικού διευθυντή της ομάδας.

## Στατιστικά σταδιοδρομίας

### Συλλογικά

## Τίτλοι και διακρίσεις

### Ως παίκτης

; Αλ Χιλάλ

* ΑΦΚ Τσάμπιονς Λιγκ: 2000
* Κύπελλο Κυπελλούχων Ασίας: 1997, 2002
* Σούπερ Καπ Ασίας: 1997
* Πρωτάθλημα Σαουδικής Αραβίας: 1989–90, 1995–96, 1997–98, 2001–02, 2004–05
* Κύπελλο Πρίγκιπα της Σαουδικής Αραβίας: 1994–95, 1999–00, 2002–03, 2004–05, 2005–06
* Κύπελλο Σαουδικής Αραβίας: 1990, 1993, 1996, 2000
* Κύπελλο Ιδρυτών της Σαουδικής Αραβίας: 2000
* Κύπελλο Αραβικών Πρωταθλητριών Συλλόγων: 1994, 1995
* Αραβικό Σούπερ Καπ: 2001
* Τσάμπιονς Λιγκ Κυπέλλου του Κόλπου: 1998
* Σούπερ Καπ Αιγύπτου-Σαουδικής Αραβίας: 2001

; Σαουδική Αραβία

* Ασιατικό Κύπελλο Εθνών: 1996
* Κύπελλο Αραβικού Κόλπου: 1994, 2002

### Ατομικές διακρίσεις

* Ασιάτης Παίκτης του Μήνα: Φεβρουάριος 1998
* Ασιατικό Γκολ του Μήνα: Απρίλιος 1998
* Άραβας Ποδοσφαιριστής της Χρονιάς: 2001
* Κορυφαίος σκόρερ του Πρωταθλήματος Σαουδικής Αραβίας (2)
* Ο μοναδικός Άραβας παίκτης που έχει συμμετάσχει σε 4 διοργανώσεις του Παγκοσμίου Κυπέλλου: 1994, 1998, 2002, 2006
* Ο μοναδικός Άραβας παίκτης που έχει σκοράρει 3 γκολ στην ιστορία του Παγκοσμίου Κυπέλλου
* Κορυφαίος σκόρερ της Εθνικής Σαουδικής Αραβίας στους αγώνες του Παγκόσμιου Κυπέλλου (3) και των προκριματικών του (16)
* Χρυσό Παπούτσι Άραβα Κορυφαίου σκόρερ το 1990
* Κορυφαίος Σκόρερ της Αλ Χιλάλ όλων των Εποχών (177 γκολ)

## Δείτε επίσης

* Κατάλογος ποδοσφαιριστών ανδρών με 150 ή περισσότερες διεθνείς συμμετοχές

## Παραπομπές


## Εξωτερικοί σύνδεσμοι

* 
* Sami Al-Jaber  στο AlHilal.com    
* http://www.samialjaber.com  Επίσημος ιστότοπος

Κατηγορία:Σαουδάραβες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Σαουδικής Αραβίας
Κατηγορία:Ποδοσφαιριστές Ασιατικού Κυπέλλου Εθνών 1992
Κατηγορία:Ποδοσφαιριστές Κυπέλλου Συνομοσπονδιών FIFA 1992
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Κυπέλλου Συνομοσπονδιών FIFA 1995
Κατηγορία:Ποδοσφαιριστές Ασιατικού Κυπέλλου Εθνών 1996
Κατηγορία:Παίκτες νικητές Ασιατικού Κυπέλλου Εθνών Ποδοσφαίρου
Κατηγορία:Ποδοσφαιριστές Κυπέλλου Συνομοσπονδιών FIFA 1997
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Ασιατικού Κυπέλλου Εθνών 2000
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:FIFA Century Club
Κατηγορία:Ποδοσφαιριστές Αλ Χιλάλ ΦΚ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Σαουδάραβες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Αλ Γκαράφα ΣΚ
Κατηγορία:Ξένοι ποδοσφαιριστές στο Κατάρ
Κατηγορία:Σαουδάραβες προπονητές ποδοσφαίρου
Κατηγορία:Προπονητές ποδοσφαίρου Αλ Χιλάλ ΦΚ
Κατηγορία:Προπονητές ποδοσφαίρου Αλ Γουάχντα ΣΚΚ
Κατηγορία:Προπονητές ποδοσφαίρου Αλ Σαμπάμπ ΦΚ (Ριάντ)